Lauteres pilskalns
Lauteres pilskalns ir pilskalns Madonas novada Aronas pagastā, uz rietumiem no Lauteres, pie valsts autoceļa V853 (Viesiena – Līdere – Kārzdaba). Pilskalnu 1926. gadā uzmērīja un aprakstīja Ernests Brastiņš, kurš atzīmējis, ka pilskalns apmēram 20 metrus augsts, bez redzamiem zemes darbiem. Kalna dienvidu puse bijusi norakta smilšu ieguvei. Teika paužot, ka pilskalnā glabājoties apslēpta nauda.